Αθήνα 04/10/2018

**ΕΝΗΜΕΡΩΤΙΚΟ ΣΗΜΕΙΩΜΑ**

Σας καλωσορίζουμε στο ΔΠΜΣ του ΕΜΠ **«Περιβάλλον και Ανάπτυξη»** και σας ευχόμαστε ένα δημιουργικό ακαδημαϊκό έτος.

Για την απόκτηση Διπλώματος Μεταπτυχιακών Σπουδών (ΔΜΣ) στην κατεύθυνση «Περιβάλλον και Ανάπτυξη», απαιτείται η παρακολούθηση και η επιτυχής εξέταση σε δέκα (10) μαθήματα, εκ των οποίων πέντε (5) Υποχρεωτικά και πέντε (5) μαθήματα της επιλογής του κάθε μεταπτυχιακού φοιτητή, καθώς επίσης και η έγκριση και εκπόνηση μεταπτυχιακής (διπλωματικής) εργασίας.

Στο χειμερινό εξάμηνο σπουδών θα παρακολουθήσετε δυο (2) υποχρεωτικά μαθήματα και τρία (3) επιλογής.

**Υποχρεωτικά μαθήματα Κορμού** :

* Εισαγωγή στις Επιστήμες της Ανάπτυξης και του Περιβάλλοντος
* Ρύπανση και Προστασία περιβάλλοντος

**Κατ’ επιλογή υποχρεωτικά :**

* Μέθοδοι και Τεχνικές παρατήρησης και παρακολούθησης του περιβάλλοντος
* Μεθοδολογία και Μέθοδοι γεωγραφικής έρευνας
* Διαχείριση περιβάλλοντος με Οικοσυστημική θεώρηση
* Υδατικό περιβάλλον και Ανάπτυξη
* Οικιστικά συστήματα και Σχεδιασμός στο αστικό και φυσικό περιβάλλον
* Διαχείριση και Έλεγχος περιβάλλοντος – Περιβαλλοντικές Πολιτικές
* Δομημένο περιβάλλον και Ανάπτυξη

Τα μαθήματα, σύμφωνα με το Ακαδημαϊκό Ημερολόγιο Μεταπτυχιακών Σπουδών του ΕΜΠ, ξεκινούν τη **Δευτέρα 08/10/2018**. Η παρακολούθηση που αφορά στην επίβλεψη ασκήσεων για το υποχρεωτικό μάθημα κορμού «Εισαγωγή στις Επιστήμες της Ανάπτυξης και του Περιβάλλοντος» ξεκινά τη Δευτέρα 15/10/2018.

Την πρώτη εβδομάδα διδασκαλίας **08/10 - 12/10/2018** σας συστήνουμε να παρακολουθήσετε όλα τα **μαθήματα επιλογής**, ώστε να γνωρίσετε τους διδάσκοντες και το περιεχόμενο των μαθημάτων που σας προσφέρονται, πριν δηλώσετε την επιλογή σας στην Γραμματεία.

**Σημείωση** : για να γίνει ένα μάθημα επιλογής θα πρέπει να δηλωθεί από τουλάχιστον 4 φοιτητές. Σε περίπτωση που δεν συμπληρωθεί ο απαραίτητος αριθμός, το μάθημα δεν πραγματοποιείται και θα πρέπει να επιλέξετε άλλο.

Σας υπενθυμίζουμε πως το ΔΠΜΣ **«Περιβάλλον και Ανάπτυξη»** **είναι πλήρους απασχόλησης**. Η παρακολούθηση των μεταπτυχιακών μαθημάτων και η συμμετοχή στις συναφείς εκπαιδευτικές δραστηριότητες και εργασίες είναι υποχρεωτική και σε κάθε μάθημα τηρείται παρουσιολόγιο. Μεταπτυχιακοί φοιτητές οι οποίοι δεν έχουν συμπληρώσει τον απαραίτητο αριθμό παρουσιών σε κάποιο μάθημα έχουν το δικαίωμα να επαναλάβουν το μάθημα στην επόμενη και τελευταία διδακτική περίοδο. Την πρώτη εβδομάδα μαθημάτων οι παρουσίες προσμετρούνται κανονικά και στα μαθήματα επιλογής.

Το πρόγραμμα διδασκαλίας ενδέχεται να τροποποιηθεί ανάλογα με τις δηλώσεις σας για τα μαθήματα επιλογής.

Τη **Δευτέρα 08/10/2018 και ώρα 11:30 πμ** θα πραγματοποιηθεί ενημερωτική συνάντηση με τη Διευθύντρια του προγράμματος, στην Αίθουσα Υπολογιστών του ΔΠΜΣ, Κτ. ΛΑΜΠΑΔΑΡΙΟΥ (2ος ορ., Εργ. Τηλεπισκόπησης).

Η παρουσία σας είναι απαραίτητη.

Καλή Ακαδημαϊκή Χρονιά.

**Η Διευθύντρια του ΔΠΜΣ**

**«Περιβάλλον και Ανάπτυξη»**

**Καθηγήτρια Ε. Δημοπούλου**